open-index/open-wikipedia-markdown huggingface dataset:
שוב אתכם

"**שוב אתכם**" הוא אלבום האולפן החמישי של הצמד המוזיקלי הישראלי אילן ואילנית. את האלבום הוציאה לאור בשנת 1971 חברת התקליטים "התקליט חיפה" בקטלוג RR 30600. מתוכו הצליחו השירים "חופשי ומאושר", שהגיע למקום הראשון במצעד הפזמונים השבועי של גלי צה"ל ושל קול ישראל ו"רינגולי", שדורג במקום ה-25 במצעד השירים השנתי של קול ישראל.

## רשימת רצועות

## הערות שוליים

## קישורים חיצוניים

קטגוריה:אלבומי אילן ואילנית
קטגוריה:אלבומים באנגלית
קטגוריה:אלבומים בעברית
קטגוריה:אלבומי חברת התקליט חיפה
Woqod

**ווקוד** (בערבית: **قطر للوقود**; באנגלית: **Woqod**) היא חברה קטרית המפיצה ומוכרת אספלט, גז ונפט מזוקק.

מטה החברה הראשי נמצא בעיר דוחה, קטר, מלבדו מפעילה החברה כ-112 תחנות דלק, מרכזים להחלפת צמיגים וחנויות נוחות ברחבי קטר.

חברת ווקוד נסחרת בבורסה לניירות ערך של קטר תחת סימן המסחר QE:QFLS.

## היסטוריה
החברה הוקמה בשנת 2002 בעקבות צו-אמירי וקיבלה את נכסיה מחברת קטר אנרג'י (Qatar Energy).

בשנת 2003, החלה ווקוד להיסחר בבורסה לניירות ערך של קטר תחת השם QFLS.

בסוף שנת 2003, החלה החברה להפעיל מרכזים לבדיקת רכבים תחת השם פאהס (Fahes).

בשנת 2006, פתחה החברה כ-30 חנויות נוחות בשם סידרה (Sidra).

בשנת 2014, חתמה על הסכם עם הרשות לעבודות ציבוריות לייבוא 130 אלף טון אספלט.

## קישורים חיצוניים

* 

## הערות שוליים

קטגוריה:חברות קטריות
קטגוריה:חברות נפט
קטגוריה:חברות גז טבעי
ישראל רייס

**ישראל רייס רומרו** (בספרדית: **Israel Reyes Romero**; נולד ב-23 במאי 2000 באוטלאן שבחליסקו, מקסיקו) הוא כדורגלן מקסיקני המשחק בעמדת הבלם בקבוצת קלוב אמריקה מליגת העל המקסיקנית ובנבחרת מקסיקו.

## קריירת מועדונים
רייס גדל במחלקת הנוער של אטלס. בסך הכל ערך הופעת ליגה אחת במדי המועדון במסגרת ליגת העל המקסיקנית.

ב-1 ביולי 2020 הושאל רייס למשך עונה אחת לפואבלה מליגת העל המקסיקנית. הוא ערך 19 הופעות ליגה במדי המועדון במהלך תקופת ההשאלה. ב-1 ביולי 2021 חתם במועדון באופן קבוע.

בדצמבר 2022 חתם בקלוב אמריקה.

## קריירה בינלאומית
ב-8 בדצמבר 2021 ערך רייס את הופעת הבכורה שלו בנבחרת מקסיקו, בתיקו 2-2 נגד נבחרת צ'ילה במשחק ידידות. ב-11 ביוני 2022 הבקיע את שער הבכורה שלו בנבחרת, בניצחון 3-0 על נבחרת סורינאם במסגרת ליגת האומות של CONCACAF .

נכלל בסגל נבחרת מקסיקו לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני אטלס
קטגוריה:כדורגלני פואבלה
קטגוריה:כדורגלני קלוב אמריקה
קטגוריה:כדורגלני נבחרת מקסיקו
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:מקסיקנים שנולדו ב-2000
אריק לירה

**אריק אנטוניו לירה מנדס** (בספרדית: **Érik Antonio Lira Méndez**; נולד ב-8 במאי 2000 במקסיקו סיטי שבמקסיקו) הוא כדורגלן מקסיקני המשחק בעמדת הקשר האחורי בקבוצת קרוס אסול מליגת העל המקסיקנית ובנבחרת מקסיקו.

## קריירת מועדונים
לירה גדל במחלקות הנוער של אוניברסידד נסיונל ונקקסה.

ב-1 ביולי 2020 חתם לירה באוניברסידד נסיונל מליגת העל המקסיקנית. בסך הכל ערך 57 הופעות ליגה במדי המועדון.

ב-4 בינואר 2022 חתם בקרוס אסול מליגת העל המקסיקנית.

## קריירה בינלאומית
ב-27 באוקטובר 2021 ערך לירה את הופעת הבכורה שלו בנבחרת מקסיקו, בהפסד 3-2 לנבחרת אקוודור במשחק ידידות.

## קישורים חיצוניים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני נקקסה
קטגוריה:כדורגלני אוניברסידד נסיונל
קטגוריה:כדורגלני קרוס אסול
קטגוריה:כדורגלני נבחרת מקסיקו
קטגוריה:כדורגלני גביע הזהב 2025
קטגוריה:מקסיקנים שנולדו ב-2000
לואיס אוליבאס

**לואיס אלחנדרו אוליבאס סלסדו** (בספרדית: **Luis Alejandro Olivas Salcedo**; נולד ב-10 בפברואר 2000 בטפיק שבנאיאריט, מקסיקו) הוא כדורגלן מקסיקני המשחק בעמדת הבלם בקבוצת גוודלחרה מליגת העל המקסיקנית ובנבחרת מקסיקו.

## קריירת מועדונים
אוליבאס גדל במחלקת הנוער של גוודלחרה. בעונת  הושאל לטודלאנו מהליגה הספרדית השלישית, ובעונת  הושאל לטפאטיו, קבוצת המילואים של גוודלחרה, בליגת המשנה המקסיקנית.

בשנת 2020 החל לשחק בקבוצה הבוגרת של גוודלחרה.

## קריירה בינלאומית
ב-8 בדצמבר 2021 ערך אוליבאס את הופעת הבכורה שלו בנבחרת מקסיקו, בתיקו 2-2 נגד נבחרת צ'ילה במשחק ידידות.

## קישורים חיצוניים

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני גוודלחרה
קטגוריה:כדורגלני נבחרת מקסיקו
קטגוריה:מקסיקנים שנולדו ב-2000
רוברט פאלוש

**רוברט פאלוש** (במקור **פרַאנְקְל**, בהונגרית: **Falus Róbert**; 2 באוקטובר 1925, בודפשט – 1 באוגוסט 1983, בודפשט) היה פילולוג קלאסי יהודי-הונגרי, מבקר, פרופסור באוניברסיטה, זוכה פרס אטילה יוז'ף (1967), שהוא הפרס הספרותי הגבוה ביותר בהונגריה.

רוברט פאלוש היה הפרופסור "ראש המחלקה לשפה וספרות יוונית" באוניברסיטה, חבר בוועדה לפילולוגיה קלאסית של האקדמיה ההונגרית למדעים, סגן נשיא אגודת מדעי העת העתיקה, חבר בוועדת העורכים של Acta Antiqua ושל "מדעי העת העתיקה" ועורך אחראי של כתב העת "הומוניה" (Homonoia).

## קורות חיים
רוברט פראנקל נולד במשפחה יהודית. בסיום לימודיו התיכוניים נלקח כיהודי בין 1944 לבין 1945 למחנות שירות עבודה (עבודות כפייה לגברים יהודים עבור הצבא ההונגרי). הוא שרד את שואת יהודי הונגריה ולאחר מלחמת העולם השנייה בין השנים 1945–1950 למד בחוג יוונית-לטינית באוניברסיטת בודפשט (כיום אוניברסיטת אטווש לוראנד). בין 1949 לבין 1950 עבד כמתמחה במחלקה ליוונית של אוניברסיטת בודפשט. ב-1950 עבד ב"הוצאת הספרים ההונגרי החדש" (Új Magyar Könyvkiadó). בין 1950 לבין 1957 עבד בהוצאת "עם משכיל" (Művelt Nép), ובין 1957 לבין 1959 היה העורך האחראי של "הוצאת קושוט" החשובה. ב-1959 הפך לפרופסור חבר במחלקה היוונית של אוניברסיטת אטווש לוראנד, ראש המחלקה ב-1972, ולפרופסור מן המניין באוניברסיטה ב-1979. בין השנים 1960–1964 עבד כמנהל הספרותי של הוצאת Magyar Helikon, משנת 1965 כעורך הוצאת קושוט (שתי הוצאות ספרים מן החשובות בהונגריה) ומ-1966 היה פרילנסר קבוע של העיתון הפוליטי החשוב ביותר בהונגריה אז, נפסבדשאג (Népszabadság). הוא עסק בספרות עתיקה, בהיווצרות והתהוות התודעה הלוגית והאסתטית ובהתפתחות הדרמה.

## יצירותיו
* מאבק השלום באיטליה (1953)
* סופוקלס (1954)
* ז'יגמונד מוריץ : היין רותח (עריכה, 1956)
* ארוס וקופידון. משוררים יוונים ורומיים על אהבה (אנתולוגיה, 1957)
* הורטיוס (1958)
* אנתולוגיה של משוררים יווניים (מבחר, 1959)
* תולדות הספרות היוונית העתיקה I–II. (1964)
* היסטוריה של הספרות הרומית (1970)
* ספרות העולם העתיק (1976) באינטרנט
* הרמוניה יוונית (מחקרים, מאמרים, 1980)
* האימפריה הרומית (1981)
* האגדה של חיתוך הזהב (1982)
* הלאוטה של אפולו. המראה הקטנה של הספרות היוונית-רומית (1983)
* יצירות נבחרות של אפלטון (מבחר, 1983, 1997)
* כל יצירות אפלטון. III-I. (ערך 1984)

## פרסים
* מדליית הזיכרון של ינה אַבֶּל (1977)

## לקריאה נוספת
* מי זה מי בספרות ההונגרית? ספרי עיון 
* מי זה מי בספרות ההונגרית? הוצאת Könyvkuckó, בודפשט, 1999 

## ראו גם
* לקסיקון ביוגרפי הונגרי
* סופרים הונגרים בני זמננו

## הערות שוליים

קטגוריה:מבקרי ספרות יהודים הונגרים
קטגוריה:בודפשט: אישים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:בלשנים ולשונאים יהודים הונגרים
קטגוריה:יהדות בודפשט
קטגוריה:עורכי כתבי עת יהודים הונגרים
קטגוריה:יהודים זוכי פרס אטילה יוז'ף
קטגוריה:הונגרים שנולדו ב-1925
קטגוריה:הונגרים שנפטרו ב-1983
חברת הנפט של בחריין

**חברת הנפט של בחריין** (בערבית: **شركة نفط البحرين**; באנגלית: **Bahrain Petroleum Company**) היא חברת הנפט הלאומית של בחריין.

מטה החברה הראשי נמצא בעיר עוואלי, בחריין והיא פועלת על ידי ממשלת בחריין.

## היסטוריה
החברה הוקמה בשנת 1929 על ידי חברת סטנדרט אויל (Standard Oil Company) מקליפורניה במטרה למצוא נפט בבחריין.

בשנת 1930, קיבלה החברה את הזכות הבלעדית לפעול, לתחזק ולבצע השקעות הקשורות לנפט במדינה.

בשנת 1932, גילתה את שדה הנפט הראשון שלה והחלה להקים בתי זיקוק.

בשנת 1936, ייצאה המדינה כ-10,000 חביות נפט ביום.

בשנת 1960, ממשלת בחריין רכשה כ-60 אחוזים ממניות החברה.

בשנת 1978, הולאמה תעשיית הנפט וחברת הנפט של בחריין קיבלה את השליטה המלאה על תעשייה זו.

בשנת 1980, נרכשו כל מניות החברה על ידי הממשלה.

בשנת 2019, החלו עבודות לשדרוג בתי הזיקוק במטרה להגדיל את הקיבלות ל-380 אלף חוויות ביום.

## קישורים חיצוניים
* 

## הערות שוליים

קטגוריה:חברות בחרייניות
קטגוריה:חברות נפט
Controlla

**Controlla** הוא סינגל של הראפר הקנדי דרייק, מתוך אלבום האולפן הרביעי שלו, *[[Views]]*. השיר יצא לאור ב-7 ביוני 2016, על ידי חברות התקליטים יאנג מאני אנטרטיינמנט, קאש מאני רקורדס וריפבליק רקורדס, כסינגל הרביעי מתוך האלבום.

## רקע
לפני צאת האלבום, "Controlla" היה אחד משני השירים מתוך *[[Views]]* שהודלף ברשת; גרסת ההדלפה כללה את אמן הדאנסהול פופקאן . השיר נשאר באלבום אך ללא תרומתו של פופקאן ועם בית נוסף של דרייק ודגימה של ביני מאן .

## הפקה והרכב
"Controlla" הוא שיר דאנסהול נכתב על ידי דרייק, מתיו ויליאמס, אלן ריטר, דוויין צ'ין-קי, סטיבן מקגרגור, גארפילד ריילי ג'וניור, מוזס דייוויס, דונלד דניס, גארי ג'קסון, פטריק רוברטס, אנדרו תומאס ואנדריי יו סאתרלנד והופק על ידי בוי-1דה, עם הפקה נוספת של סופה דאפס וצ'ארלס "Jamandass da Terminator" אומונדי. בנוסף לקולותיו של דרייק, הרצועה כוללת דגימה מ-"Tear Off Mi Garment" בביצוע ביני מאן. השיר הושווה לשירם של ריהאנה ודרייק, "Work".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דרייק
קטגוריה:שירים באנגלית
קטגוריה:שירי דאנסהול
קטגוריה:שירי זהב באוסטרליה
קטגוריה:שירי זהב בניו זילנד
קטגוריה:שירי פלטינה כפולה בממלכה המאוחדת
קטגוריה:שירי פלטינה כפולה בקנדה
קטגוריה:שירי פלטינה משולשת בארצות הברית
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
חופשי ומאושר (שיר)

**חופשי ומאושר** הוא שיר שנכתב על ידי דודו ברק, הולחן על ידי בעז שרעבי ועובד על ידי נורית הירש. הוא הוקלט כסינגל על ידי הצמד המוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", והוא נכלל כרצועה השתים עשרה והאחרונה באלבום האולפן החמישי של הצמד, "שוב אתכם".

## על השיר
"חופשי ומאושר" מבטא את רצונות בני האנוש לאלוהים. בבית הראשון הם מבקשים לתת לנפש לבעור, לראות את השמיים והשמש החמה מהנשמה ולהיות חופשיים ומאושרים. בבית השני מתקבלת ההכרה שכל דבר בעולם הוא יפה, גם בימים וגם בלילות. בבית השלישי בני האדם נושאים תפילה אחרונה בבקשה שאלוהים יזכור את תפילתם גם מחר.

## הגרסה המקורית
ההקלטה הראשונה של השיר הופצה לראשונה באופן מסחרי בשנת 1971 על ידי הצמד אילן ואילנית. הוא נכלל באלבומו "שוב אתכם", שכלל להיטים נוספים, דוגמת "ושוב אתכם" ו"רינגולי". ב־22 במרץ 1971 נכנס לראשונה למצעד הפזמונים השבועי של קול ישראל במקום ה־15. ב־3 במאי עלה למקום הראשון – שם שהה שבועיים רצופים. ב־7 ביוני, לאחר אחד־עשר שבועות צעידה רצופה, יצא מהמצעד השבועי. במצעד הפזמונים העברי השנתי ה'תשל"א דורג השיר במקום החמישי. ב־21 במרץ נכנס "חופשי ומאושר" למצעד הפזמונים השבועי של גלי צה"ל. הוא עלה למקום הראשון ב־2 במאי, שם שהה במשך שבוע אחד. לבסוף, ב־6 ביוני יצא מהדירוג השבועי לאחר אחד-עשר שבועות רצופים. במצעד השנתי של התחנה דורג במקום העשירי.

## גרסאות כיסוי

בשנת 1999 פורסם הסינגל הראשון מתוך אלבום האולפן החמישי של להקת היי פייב, "האחרון". לגרסה המקורית של השיר התווסף עיבוד חדש של שי להב, עובד אפרת ואוהד דקל. ב־31 בינואר 1999 נכנס לראשונה למצעד הפזמונים השבועי של רשת ג' במקום ה־13. ב־14 בפברואר עלה למקום ה־11 – המיקום הגבוה ביותר אליו הגיע. ב־21 במרץ, לאחר שבעה שבועות צעידה רצופה, יצא מהמצעד השבועי. במצעד הפזמונים העברי השנתי ה'תשנ"ט דורג במקום ה־23.

במרוצת השנים הוקלטו גרסאות כיסוי רבות, כשהמוכרות ביניהן הופצו על ידי שלומי שבת, הראל מויאל, בעז שרעבי ודקלון. ב־1972 הוציא בעז שרעבי בגרמניה את "(Just for Today) Frei will Ich sein", גרסה של השיר בגרמנית.

## מיקומי שיא

## קישורים חיצוניים
חופשי ומאושר ביצוע מוקלט ומילות השיר באתר הספרייה הלאומית

## הערות שוליים

קטגוריה:שירי אילן ואילנית
קטגוריה:שירי בעז שרעבי
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי בעז שרעבי
קטגוריה:שירים על אושר
קטגוריה:שירים על חופש
קטגוריה:סינגלים שהגיעו למקום הראשון בישראל
דייגו ליינס

**דייגו ליינס לייבה** (בספרדית: **Diego Lainez Leyva**; נולד ב-9 ביוני 2000 בוייארמוסה שבטבסקו, מקסיקו) הוא כדורגלן מקסיקני המשחק בעמדת קשר הכנף בקבוצת טיגרס ובנבחרת מקסיקו.

## קריירת מועדונים
פרס גדל במחלקת הנוער של קלוב אמריקה. הוא ערך 39 הופעות ליגה במדי המועדון במסגרת ליגת העל המקסיקנית, בהן הבקיע חמישה שערים.

ב-10 בינואר 2019 חתם ליינס על חוזה לחמש עונות בריאל בטיס מלה ליגה. ב-20 בינואר ערך את הופעת הבכורה שלו במועדון, בניצחון 3-2 על ז'ירונה במסגרת המחזור ה-20 בליגה לעונת 2018/2019.

ב-29 ביולי 2022 הושאל ליינס למשך עונה אחת לספורטינג בראגה מליגת העל הפורטוגלית. ב-12 באוגוסט ערך את הופעת הבכורה שלו במועדון, בניצחון 3-0 על פמליקאו במסגרת המחזור השני בליגה לעונת . ב-28 באוגוסט הבקיע את שער הבכורה שלו במועדון, בניצחון 6-0 על ארוקה במסגרת המחזור הרביעי בליגה.

ב-30 בינואר 2023 חזר למקסיקו והושאל לטיגרס. לאחר חצי שנה חתם באופן קבוע בקבוצה.

## קריירה בינלאומית
ב-7 בספטמבר 2018 ערך ליינס את הופעת הבכורה שלו בנבחרת מקסיקו, בהפסד 4-1 לנבחרת אורוגוואי במשחק ידידות. ב-13 באוקטובר 2020 הבקיע את שער הבכורה שלו בנבחרת, בתיקו 2-2 נגד נבחרת אלג'יריה במשחק ידידות.

ליינס היה חלק מסגל הנבחרת האולימפית של מקסיקו לטורניר הכדורגל באולימפיאדת טוקיו בשנת 2021, וערך שש הופעות בטורניר, בו זכתה נבחרתו במדליית ארד.

## תארים
;קלוב אמריקה
* אליפות מקסיקו (1): אפרטורה 2018

;ריאל בטיס
* גביע המלך הספרדי (1): 2021/2022

;טיגרס 
* אליפות מקסיקו: 2023
* גביע קמפאונס: 2023

;נבחרת מקסיקו עד גיל 23
* מדליית ארד אולימפית (1): 2020

## קישורים חיצוניים

## הערות שוליים

קטגוריה:כדורגלנים מקסיקנים
קטגוריה:קשרי כדורגל מקסיקנים
קטגוריה:כדורגלני קלוב אמריקה
קטגוריה:כדורגלני ריאל בטיס
קטגוריה:כדורגלני ספורטינג בראגה
קטגוריה:כדורגלני טיגרס
קטגוריה:כדורגלני נבחרת מקסיקו
קטגוריה:כדורגלני גביע הזהב 2023
קטגוריה:זוכי מדליית ארד אולימפית מקסיקנים: כדורגל
קטגוריה:כדורגלנים מקסיקנים באולימפיאדת טוקיו (2020)
קטגוריה:ספורטאים מקסיקנים בספרד
קטגוריה:ספורטאים מקסיקנים בפורטוגל
קטגוריה:מקסיקנים שנולדו ב-2000
שון פטריק תומאס

**שון פטריק תומאס** (באנגלית: **Sean Patrick Thomas**; נולד ב-17 בדצמבר 1970) הוא שחקן קולנוע וטלוויזיה אמריקאי.

## ביוגרפיה
תומאס נולד בוושינגטון בירת ארצות הברית. הוא בנם של מהגרים מגיאנה. הוא גדל בווילמינגטון, דלאוור לשריל, אנליסטית פיננסית בחברת דופונט וקרלטון תומאס, מהנדס שעבד גם עבור דופונט.  

יש לו שני אחים צעירים יותר, סיים את לימודיו בתיכון ברנדיווין בדלאוור ולאחר מכן למד באוניברסיטת וירג'יניה. הוא התכוון במקור ללמוד משפטים, אבל לאחר שעבר בהצלחה אודישן לתפקיד במחזה *"[[צימוק בשמש]]"*, שינה כיוון והחליט להשתתף בתוכנית היוקרתית למשחק של אוניברסיטת ניו יורק בבית הספר טיש לאמנויות, וסיים את לימודיו ב-1995 . 

## קריירה
תומאס החל להופיע בתפקידי מסך באמצע שנות ה-90, והיה לו תפקידים משניים במספר סרטים, בהם תאוריית הקשר בשנת 1997. שנה לאחר מכן הופיע בסרט "לא יכולים להתאפק". במהלך השנים הוא הופיע בתפקידים אורחים ומשניים בסדרות טלוויזיה רבות.

בשנת 1999 שיחק בסרט הקולנוע משחקי פיתוי. התפקיד הראשי הראשון שלו היה בסרט הנעורים "ריקוד צמוד" לצד ג'וליה סטיילס. הוא זכה עם סטיילס בפרס הסרטים והטלוויזיה של MTV לנשיקה הטובה ביותר.

בשנת 2000 החל לשחק בתפקיד ראשי בסדרת הטלוויזיה המשטרתית "המחוז" (אנ'), ששודרה ב- CBS במשך ארבע עונות; את דמותו של הבלש טמפל פייג'.

לאחר מכן, תומאס הופיע בתפקידי משנה בסרטים ה"מספרה" ו"ליל המסכות: תחיית המתים", שניהם יצאו לאקרנים ב-2002.

בשנת 2007 שיחק בסרט הקולנוע "האנידריפר". שנה לאחר מכן שיחק בסרט הקולנוע "צימוק בשמש".

בשנת 2017 דיבב בסדרת הרשת "ויקסן" כחלק מיקום החץ המבוסס על DC קומיקס, שם הוא דיבב את קולו של פרופסור מקליסטר. 

בשנת 2019 הופיע בתפקיד חוזר בסדרת הטלוויזיה "הטובות לקרב" ובסרט הקולנוע "לשקר ולגנוב".

בשנת 2021 שיחק לצד דנזל וושינגטון בסרט הקולנוע "הטרגדיה של מקבת'" (אנ') שביים, כתב והפיק ג'ואל כהן על המחזה "מקבת'" מאת ויליאם שייקספיר.  

בשנת 2022 שיחק בסרט הדרמה הביוגרפי "סיפורו של אמט טיל". באותה שנה החל לשחק בעונתה השלישית של סדרת המדע-בדיוני "עבור כל האנושות" מבית אפל TV פלוס. שיחק גם בסדרת הדרמה המשפטית "Reasonable Doubt" בשירות הסטרימינג "הולו". בתור המיליונר בריידן מילר.  

## חיים אישיים
תומאס התחתן עם השחקנית אוניקה לורן בניו אורלינס בשבת, 22 באפריל 2006. תאריך החתונה המקורי שלהם היה יום שבת, 5 בנובמבר 2005, אך נאלץ להידחות עקב הוריקן קתרינה . 

## קישורים חיצוניים

* 

## הערות שוליים

קטגוריה:בוגרי אוניברסיטת וירג'יניה
קטגוריה:דפים עם תרגומים שלא נסקרו
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא גנאי
קטגוריה:אמריקאים שנולדו ב-1970
פרנהייט (ארכיטקטורה)

**פרנהייט** (באנגלית: **Fahrenheit**) הוא שם הקוד שניתן לארכיטקטורה של מעבדים גרפיים שפותחה על ידי חברת אנבידיה והושקה בשנת 1998 כממשיכה של הארכיטקטורה של STG-2000 (NV1) ו-Riva 128 (NV2 ו-NV3). הארכיטקטורה נקראת על שם הפיזיקאי דניאל פרנהייט.

## מפרט תכונות
* תמיכה ב-DirectX 5.0 ו-6.0.
* תמיכה ב-OpenGL 1.2.
* ללא תמיכה בהצללה וקטורית (Vertex shader) ובהצללת פיקסל (Pixel shader).
* חוצצי Z  בגודל של 24 ביט.
* תמיכה בטקסטורות בגודל של עד 2048 על 2048 פיקסלים.
* תמיכה בעומק צבע של 32 ביט (מכונה גם "צבע אמיתי").
* תמיכה בממשק AGP 4x.
* מיפוי מהמורות  במחזור שעון אחד.
* תמיכה בעד 32MB של זיכרון וידאו.

### מאיצים גרפיים

## הערות שוליים
 

קטגוריה:Nvidia
קטגוריה:ארכיטקטורת מחשב
Portland

**Portland** הוא סינגל של הראפר הקנדי דרייק, מתוך המיקסטייפ שלו, *[[More Life]]*, בהשתתפות הראפרים האמריקאים קוואבו וטראוויס סקוט. השיר יצא לאור לרדיו הקרוסאובר הקצבי ב-16 במאי 2017, על ידי חברות התקליטים קאש מאני רקורדס, יאנג מאני אנטרטיינמנט וריפבליק רקורדס, כסינגל הרביעי מתוך המיקסטייפ. השיר מופיע גם במשחק הווידאו NBA 2K18.

## הצלחה מסחרית
### אמריקה הצפונית
ב-8 באפריל 2017, "Portland" נכנס למצעד במקום השישי ושהה 18 שבועות במצעד קנדה הוט 100 של בילבורד. השיר שהה כ-16 שבועות במצעד הבילבורד הוט 100, ונכנס למצעד במקום התשיעי. זהו שירם הראשון של קוואבו (כאמן סולו) וטראוויס סקוט בעשירייה הפותחת של המצעד.

### בעולם
השיר הגיע ל-40 הראשונים באירלנד, ניו זילנד, שווייץ ובריטניה והופיע במצעדים של אוסטריה, צרפת, גרמניה, הולנד, פורטוגל, סלובקיה ושוודיה.

## מיקומי שיא

## נתוני מכירות

## הערות שוליים

קטגוריה:שירי דרייק
קטגוריה:שירי קוואבו
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי מורדה ביטס
פורטלנד
קטגוריה:שירי מוזיקת טראפ
קטגוריה:שירי זהב בממלכה המאוחדת
קטגוריה:שירי פלטינה כפולה בארצות הברית
קטגוריה:סינגלים בהוצאת יאנג מאני
קטגוריה:סינגלים בהוצאת ריפבליק רקורדס
האמאקו מורי

**האמאקו מורי** (ביפנית: **森 浜子**; נולדה ב-18 בפברואר 1930) הידועה יותר בכינויה המקוון "**Gamer Grandma**" (סבתא גיימרית), היא יוטיוברית משחקי וידאו יפנית ושחקנית ספורט אלקטרוני.

## ביוגרפיה
מורי החלה להתעניין במשחקים ב-1981 בגיל 51, לאחר שנודע לה שילדיה ונכדיה משחקים במשחקי וידאו במשך שעות. קונסולת המשחק הראשונה שלה הייתה Cassette Vision (קסט ויז'ן) שיצאה ביפן באותה השנה. לאחר מכן היא עברה לשחק במערכת הבידור של נינטנדו היפנית גם היא ובשנות ה-90 היא כבר שיחקה בסוני פלייסטיישן.

בתחילה, מורי שיחקה במשחקי וידאו לבד. בשנת 2014 היא השיקה ערוץ גיימינג ביוטיוב תחת השם "Gamer Grandma" על מנת להתחבר לגיימרים שונים מרחבי העולם.

במאי 2020 מורי שברה שיא גינס על היותה יוטיוברית הגיימינג המבוגרת בעולם, בגיל 90. היא זכתה לשבחים והפכה לסנסציית אינטרנט בגלל כישורי המשחק שלה למרות גילה המופלג. השיא שלה הקנה לה הכרה בינלאומית רחבה.

## קישורים חיצוניים

## הערות שוליים

קטגוריה:יוטיובריות
קטגוריה:שיאני גינס
קטגוריה:שיאניות גינס
קטגוריה:יוטיוברים יפנים
קטגוריה:נשים יפניות
קטגוריה:ילידות 1930
קטגוריה:יפנים שנולדו ב-1930
ידידיה בולי

**ידידיה בּוּלִי** (וגם **די-בּוּלִי**, בסרבית: **Једидија Були**; 1834, בלגרד, נסיכות סרביה – 2 בספטמבר 1907, וינה, האימפריה האוסטרו-הונגרית) היה איש ציבור יהודי, סוחר ובנקאי נשיא הקהילה הספרדית בבלגרד וחבר הפרלמנט של נסיכות סרביה.

## קורות חיים
ידידיה "אדי" בולי נולד בשכונת יאלייה אשר בבלגרד ליעקב בולי שהיה סוחר. משפחת בולי מתועדת בבלגרד במסמכים העוסקים בתשלום מיסים החל מ-1828. ידידיה בולי היה סוחר ובנקאי אשר ייסד בנק למסחר. בולי כיהן כנציג מסחרי רשמי של נסיכות סרביה ורקם קשרי מסחר רשמיים עם מדינות שונות עבור הסרבים. בולי היה חבר במספר ארגוני סחר ותשתית ברחבי סרביה, ונחשב לטייקון היהודי הראשון. היה מקורב למילאן הראשון, מלך סרביה, ובהמשך לבנו אלכסנדר הראשון, מלך סרביה, והחל מ-15 בדצמבר 1881 מונה מטעמם לחבר האספה הלאומית של נסיכות סרביה, ובהמשך ממלכת סרביה. הוא היה היהודי הראשון שמונה לתפקיד זה בסרביה. בין השנים 1897–1907 כיהן כנשיא הקהילה הספרדית של בלגרד, ובתפקידו זה סייע במימון והיה מיוזמי הקמת בית הכנסת בית ישראל בבלגרד. ב-10 במאי 1907 נכח בולי בטקס הנחת אבן הפינה לבית הכנסת במעמד פטר הראשון, מלך סרביה. נפטר בווינה והוא בן 73 והובא לקבורה בחלקה הספרדית של בית הקברות החדש בבלגרד.

## משפחתו
ידידיה בולי היה נשוי פעמיים. בנו מנישואיו הראשונים ללאה היה בנציון בולי – תעשיין, פוליטיקאי ופילנתרופ. לאה נפטרה בינקותו של בנציון. רעייתו השנייה מרקושה (מרקדה) בולי לבית לוי (בסרבית: Меркуша Були; 1853–1934), הייתה אשת ציבור ונמנתה עם מייסדות ארגון חברת הנשים היהודיות בבלגרד, אשר נוסד ב-1874 והיה ארגון הנשים הראשון בסרביה. מרקושה בולי כיהנה כנשיאת הארגון בין השנים 1894–1912. לידידיה ומרקושה נולדו שלושה ילדים: הוגו בולי (1875–1941) שהיה סוחר ונחשב לאבי ענף הכדורגל בסרביה ונרצח במחנה הריכוז טופובסקה שופה; מוריץ בולי (1876–1936) שהיה רופא ומומחה למחלות זיהומיות; ובת בשם סופיה.

## קישורים חיצוניים
* 

## הערות שוליים

קטגוריה:תעשיינים יהודים סרבים
קטגוריה:יהדות בלגרד: אישים
קטגוריה:פוליטיקאים יהודים סרבים
קטגוריה:יהודים חברי פרלמנטים
קטגוריה:בנקאים יהודים סרבים
קטגוריה:יהודים יוגוסלבים
קטגוריה:ילידי 1834
קטגוריה:נפטרים ב-1907
הוצאת רהב

**הוצאת רהב** (באנגלית: **Vanity Press**) היא הוצאה לאור בה המחבר נדרש לשלם על מנת להוציא לאור את יצירתו. בניגוד להוצאות מסחריות, ששואפות לכסות את עלות ההוצאה לאור באמצעות מכירת כמות עותקים מספיקה ולכן דוחות רבים מכתבי היד המוגשים להן, הוצאת רהב תפרסם את יצירתו של כל מחבר המוכן לשלם את עמלת ההוצאה. מוציאים לאור מבדילים בין הוצאות רהב לבין הוצאה עצמית.

בשל היעדר תהליך סינון בהוצאות רהב, להוצאת ספר בהוצאת רהב אין את היוקרה כבהוצאה מסחרית.

הוצאות רהב נחשבות לגורם שלילי ובלתי רצוי בעולם ההוצאה לאור, ושיטת הפעולה שלהן נחשבת כגובלת בנוכלות. הן אף תוארו כ"נבל של עולם ההוצאה לאור".

האקדמיה ללשון העברית הציעה את המונח **מו"ל קבלן**.
## קישורים חיצוניים

*

## הערות שוליים

קטגוריה:הוצאה לאור
טליה לוגסי

**טליה לוגסי** היא במאית קולנוע, תסריטאית ומפיקה יהודיה אמריקאית. מוכרת בעיקר בשל סרטיה "Descent"  ו-"This Is not a War Story" .

## קורות חיים
לוגסי נולדה בניו יורק, ארצות הברית, לאב יהודי יוצא מרוקו ולאם יווניה. סיימה תואר בקולנוע באוניברסיטת ניו יורק. לאחר מכן למדה משחק בבית הספר למשחק של לי סטרסברג.

סרטה "Descent" בו שיתפה פעולה עם חברתה, רוזריו דוסון, הוקרן בהצגת בכורה בפסטיבל טרייבקה בשנת 2007 וזכה כבחירת המבקרים של הניו יורק טיימס.

ב-2014 שיחקה בסרט "The Shape of Something Squashed" של השחקן והבמאי טום נונן .

סרטה השני, "This Is Not a War Story", בו גם שיחקה, הוקרן בבכורה בפסטיבל סן פרנסיסקו לסרטים עצמאיים לשנת 2021 וזכה בפרס הקהל לסרט בעל הנראטיב הטוב ביותר. סרטה זכה גם בפסטיבל Tallgrass בוויצ'יטה כסרט הטוב ביותר של במאית. הסרט היה מועמד לזכייה על עלילתו ב-"Woods Hole Film Festival", וב-John Cassavetes Award בפרס אינדפנדנט ספיריט.

נכון ל-2022, לוגסי מועסקת כמרצה במחלקה לאמנויות המסך ביוג'ין לנג קולג' לאמנויות חופשיות בניו סקול.

## קישורים חיצוניים

קטגוריה:במאיות קולנוע יהודיות אמריקאיות
קטגוריה:תסריטאיות יהודיות אמריקאיות
קטגוריה:מפיקות יהודיות אמריקאיות
קטגוריה:שחקניות קולנוע וטלוויזיה יהודיות אמריקאיות
קטגוריה:בוגרות אוניברסיטת ניו יורק
אנריק פורטונה

**אנריק פורטונה** הוא שם העט של **הנריק פקלמן** (31 במאי 1881 – 30 ביוני 1965) היה משורר, מחזאי ומתרגם יהודי ברומניה.

## חיים אישיים
הנריק פקלמן נולד בעיר בוטושאן ברומניה. הוריו היו דוד פקלמן, רופא שיניים, וקלרה פקלמן. בין השנים 1897–1900, למד בבית הספר התיכון הלאומי ביאשי ולאחר מכן בפקולטה לרפואה ביאשי. ביוני 1907 הוענק לו תואר דוקטור לרפואה. בתקופת מלחמת העולם הראשונה שירת בתור רופא צבאי תחילה ביאשי והחל משנת 1917 במסגרת בית חולים שדה במחוז פאלצ'יו. בשנת 1944 עלה לארץ, אך חזר לרומניה כעבור שנתיים. בשנת 1958 עזב את רומניה שנית, יחד עם בנו וכלתו והתיישב בסאו פאולו, ברזיל שם נפטר בשנת 1965.

## יצירותיו
בשנת 1904 פרסם אנריק פורטונה את שירו הראשון במגזין לספרות " Sămănătorul" ("הזורע"). בהמשך פרסם שלושה ספרי שירה ופואמות דרמטיות. שיריו משתייכים לסגנון המודרניסטי.

המחזה של אנריק פורטונה "*Rechiziția"* ("החרמה") הוצג בתיאטרון הלאומי ביאשי בשנת 1920. המחזה ירד מהבמה לאחר שלוש הצגות בלבד בגלל מחאות הסטודנטים הלאומניים.

בין תרגומיו נזכיר את התרגומים מיידיש לרומנית של שירי המשוררים יעקב גרופר ומשה בירנבאום. כמוכן את התרגום מיידיש לרומנית של "הבלדה על הבעש"ט" של איציק מנגר ושל השיר " *דאָס לעצטע וואָרט***"** ("המילה האחרונה") של חיים נחמן ביאליק אותו פרסם בכתב העט "התקווה".

אנריק פורטונה היה פעיל בעיתונות הספרותית היהודית ובעיתונות הספרותית הרומנית שם פרסם שירים, תרגומים וזיכרונות מסע. בין העיתונים וכתבי העת היהודיים בהם השתתף נזכיר את:

*"Floare albastră"* ("הפרח הכחול") כתב עט ספרותי שהוקם בשנת 1912 ביאשי על ידי אברהם לייב זיסו

" *Hatikvah"* (התקווה), כתב עט שהוקם על ידי אברהם לייב זיסו, ואשר הופיע בגאלאץ בשנת 1914 תחת כותרת המשנה "ביטאון החוג הציוני ת. הרצל" ולאחר מכן תחת כותרת המשנה "פרסום ציוני דו חודשי". אף על פי שהכותרת הייתה כתובה בשפה העברית, המאמרים נכתבו בשפה הרומנית. כתב עט זה פרסם בין השנים 1916–1919 מוסף חודשי לספרות בשם "שולמית, מוסף ספרות לאישה היהודית".

*"Tribuna evreiască"* ("טריבונה יהודית") ששימש כביטאון המפלגה יהודית הרומנית.

" *[[Curierul Israelit|Curierul israelit]]*" שהוקם בבוקרשט בשנת 1906.

" *Mântuirea"* (גאולה) יומון שהופיע בבוקרשט בין השנים 1919–1922 ושוב בין השנים 1944–1948, הוקם על ידי אברהם לייב זיסו. היה זה העיתון היהודי המשפיע ביותר ברומניה בתקופה שבין שתי מלחמות העולם. כותרת המשנה "יומון לאומי יהודי" מעידה על נטיעתו הציונית החזקה. פורסמו בו כתבות על החיים בפלשתינה ועל החברות שתמכו בהתיישבות היהודית בה.

" *Hasmonaea" (*"החשמונאים*")* "ירחון אגודת הסטודנטים הציוניים באוניברסיטת בוקרשט" אימץ את שמה של "אגודת הסטודנטים הציונים הלאומיים" שהוקמה בצ'רנוביץ בשנת 1891 על ידי מאיר אבנר. הירחון הופיע בין השנים 1914–1940.

בנובמבר 1942 נכלל אנריק פורטונה ברשימת הסופרים היהודים שנאסרו לפרסום ברומניה תחת משטר אנטונסקו.

## קישורים חיצוניים
* Enric Furtună și Bilanțul unui insucces

קטגוריה:סופרים הידועים בשם עט
קטגוריה:סופרים יהודים רומנים
קטגוריה:מחזאים יהודים רומנים
קטגוריה:מתרגמים יהודים רומנים
קטגוריה:עיתונות יהודית ברומניה
קטגוריה:רומניה: אנטישמיות
קטגוריה:רומנים שנולדו ב-1881
קטגוריה:רומנים שנפטרו ב-1965
אנדרו למברו

**אנדרו למברו** (; נולד ב-25 במאי 1998) הוא זמר אוסטרלי ממוצא יווני־קפריסאי, ייצג את קפריסין באירוויזיון 2023, שהתקיים בליברפול שב.

## שנותיו הראשונות
למברו נולד ב-1998 למשפחה יוונית־קפריסאית בסידני, אוסטרליה. הוא למד נגינה על פסנתר בבית הספר למוזיקה של AMS. בגיל 5 זכה במקום הראשון בתחרות כישרונות שערך בית ספרו, כששר את "דו-רה-מי" מתוך צלילי המוסיקה.

## קריירה
בשנת 2013 העלה גרסת כיסוי שלו לשיר "My Immortal" של אוונסנס בערוץ היוטיוב שלו. הביצוע שלו ל-"Stay with Me" של סם סמית' שותף על ידי ערוץ מוזיקה שבסיסו בספרד, ופרסם את למברו עוד יותר. בשנת 2015 השתתף בתחרות *The X Factor* אוסטרליה, והגיע לעשרים האמנים האחרונים בתחרות. באותה שנה חתם על חוזה הקלטות עם סוני ATV. סינגל הבכורה שלו, "Throne", יצא לאור ב-2021. ב-2022 השתתף ב-*[[Eurovision – Australia Decides]]*, הקדם האוסטרלי לאירוויזיון 2022, עם השיר "Electrify", שדורג במקום השביעי עם 51 נקודות. ב-17 באוקטובר הוכרז כי למברו עתיד לייצג את קפריסין באירוויזיון 2023. שירו, "Break a Broken Heart", יצא לאור כמה חודשים אחר כך. ב-11 במאי 2023 ביצע למברו אותו על בימת חצי הגמר השני של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קפריסין הופיעה כמדינה השביעית, לפני ספרד ואחרי צרפת. במופע הגמר, בתום הקראת הניקוד שהעניקו צוותי השופטים, דורג השיר במקום ה-13, עם 68 נקודות. בהצבעת הקהל הוא דורג במקום ה-11, עם 58 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-12, כשבסך הכל קיבל 126 נקודות.

## דיסקוגרפיה
### סינגלים

## קישורים חיצוניים

* 

## הערות שוליים

קטגוריה:זמרים אוסטרלים
קטגוריה:זמרים-יוצרים אוסטרלים
קטגוריה:זמרי פופ אוסטרלים
קטגוריה:נציגי קפריסין באירוויזיון
קטגוריה:משתתפי אירוויזיון 2023
קטגוריה:אוסטרלים שנולדו ב-1998
הפריפריאל

**הפריפריאל** (באנגלית: **The Peripheral**) היא סדרת טלוויזיה אמריקאית אשר נוצרה על ידי סקוט סמית' על פי תסריט מאת ג'ונתן נולאן וליסה ג'וי, יוצרי סדרת המדע בדיוני "וסטוורלד", שגם הפיקו. הסדרה מבוססת על רומן באותו שם מאת ויליאם גיבסון.

הסדרה הוזמנה תחילה על ידי HBO, אך נזנחה ולבסוף זכויות העיבוד נרכשו על ידי אמזון. פרק הבכורה שודר בהקרנה חגיגית במלון אייס בלוס אנג'לס ב-11 באוקטובר 2022.

בפברואר 2023, הסדרה הוזמנה לעונה שנייה, ברם באוגוסט 2023, הסדרה בוטלה, בעקבות המשך שביתת התסריטאים והשחקנים, ובשירות Amazon Prime Video הוחלט שלא להתקדם עם הפקת העונה השנייה.
## תקציר עלילה
הסיפור מתמקד בפלין ובאחיה, ברטון. ברטון הוא ותיק בכוח העילית ה-Haptic Recon של חיל הנחתים של ארצות הברית. הוא נשכר לעבודת אבטחה שמתרחשת במה שלדעתו הוא מרחב הסייבר. כאשר פלין תופסת זמנית את מקומו, היא מוצאת עצמה בעתיד אפשרי.

פלין פישר היא אישה צעירה וגיימרית מבריקה שתקועה בעיירה קטנה וחסרת אופקים ועובדת במשרה בלי עתיד על מנת לתמוך באחיה יוצא הצבא ובאמה החולה. כשאחיה מגייס אותה לשחק במשחק וידאו מתקדם שנקרא "Sim", פלין רואה משהו שלא הייתה אמורה לראות ומביאה סכנה אמיתית לדלת משפחתה. שכירי חרב פושטים על בית המשפחה. בחיפוש אחר תשובות, פלין שבה אל המכשיר ומגלה שלא מדובר במשחק, אלא במין מכונת זמן ששולחת אותה 70 שנה אל תוך העתיד. פלין כורתת עסקה עם אנשים מהעתיד ומסכימה לעזור לחפש מישהי בשם אאליטה. במהלך החיפושים, פלין לומדת את האמת על עתידה ועל לונדון העתידנית.

## דמויות
*קלואי גרייס מורץ - פלין פישר
*גארי קאר - וילף נת'רטון
*ג'ק ריינור - ברטון פישר
*אלי גור - קונר
*שרלוט ריילי - אאליטה
*ג'יי.ג'יי. פילד - לב

## הפקה
### פיתוח
עיבוד טלוויזיוני לספרו של גיבסון הוכרז לראשונה באפריל 2018, על ידי ג'ונתן נולאן וליסה ג'וי. באפריל 2019 השניים חתמו על חוזה עם אולפני אמזון. על פי החוזה, אורך כל פרק בסדרה הוא 60 דקות. חטיבת הטלוויזיה של האחים וורנר מעורבת בהפקה אף היא.

### ליהוק וצילומים
באוקטובר 2020, קלואי גרייס מורץ לוהקה לגלם את התפקיד הראשי של פלין פישר לצד גארי קאר. במרץ 2021 ג'ק ריינור הצטרף להפקה ובהמשך החודש לוהקו שחקנים נוספים.

הצילומים יצאו לדרך ב-3 במאי 2021 ונערכו בלונדון. בספטמבר הצילומים עברו לקרוליינה הצפונית והושלמו בתחילת נובמבר 2021.

## פרסים ומועמדויות

## קישורים חיצוניים
* 

* 
* 

## הערות שוליים

קטגוריה:סדרות טלוויזיה מקוריות של אמזון
קטגוריה:סדרות מדע בדיוני אמריקאיות
קטגוריה:סדרות דרמה אמריקאיות
קטגוריה:פילוסופיה באמנות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנת 2022
חנות השעונים

**חנות השעונים** (באנגלית: **The Clock Store**) הוא סרט הנפשה קצר אמריקאי משנת 1931, ה-22 בסדרת הסרטים "סימפוניות טיפשיות".

## עלילה
השעונים השונים בחנות רוקדים, מצלצלים אזעקות מוזיקליות, ובדרך אחרת מבדרים את הקהל במצגת לאחר שעות העבודה.

## ביקורת
וראייטי (17 בנובמבר 1931 כ"חנות השעון"): "רעיון מוכר של שעונים ודמויות מתנדנדות לקצב מוזיקלי. נעשה לפני ותחת אותו שם אם הזיכרון מזכיר, אבל עם דמויות חיות במקום מצויר. כאן כסרט הנפשה המציע מילוי חידוש נעים לכל תוכנית, אם כי לא בצורה מצחיקה."

## מדיה ביתית
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי 1931
קטגוריה:סרטי שחור-לבן אמריקאיים
Die Hard

**Die Hard** הוא שיר של הראפרים האמריקאים קנדריק לאמאר ו-Blxst  והזמרת הברבדית אמנדה רייפר. הוא נשלח לרדיו הקצבי העכשווי ב-9 באוגוסט 2022, כסינגל השלישי מתוך אלבום האולפן החמישי שלו, *[[Mr. Morale & the Big Steppers]]*. השיר הופק על ידי סאונווייב, די ג'יי דהי ובן דודו של לאמאר בייבי קים, עם הפקה נוספת של FnZ.

## הרכב ומילים
"Die Hard" הוא שיר R&B ופופ המכיל פוסט-פזמון "מתוק" המושר על ידי אמנדה רייפר. השיר מכיל "אינסטרומנטל R&B 'מעופף' והתבוננות פנימה מכרזת" ולו "קו חליל עדין ומנגינה 'מאושרת'". בשני הבתים בשיר, קנדריק לאמאר משתמש בשני מצבי רוח, שכן השיר עוסק בכך שאף פעם לא באמת מאוחר מדי להפוך עוולות לזכויות ולרדוף אחרי חלומות. לשיר אווירה של קיץ.

## מיקומי שיא

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים שהופקו על ידי די ג'יי דהי
קטגוריה:שירים על מוות
קטגוריה:שירי R&B עכשוויים אמריקאיים
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
הוגו בולי

**הוגו יצחק בּוּלִי** (וגם **די-בּוּלִי**, בסרבית: **Хуго Исак Були**; 14 בדצמבר 1875, בלגרד, נסיכות סרביה–אוקטובר 1941, מחנה הריכוז טופובסקה שופה) היה סוחר ואיש ציבור יהודי, בן יהדות בלגרד, אשר נחשב למייסד ענף הכדורגל בסרביה .

## קורות חיים
הוגו בולי נולד בבלגרד לידידיה בולי, בנקאי ופילנתרופ שכיהן כנשיא הקהילה הספרדית בבלגרד, ולמרקושה-מרקדה בולי, אשת ציבור בת הקהילה. הוא רכש השכלה תיכונית בעירו, ובהמשך יצא ללימודים אקדמיים בברלין והתוודע אל משחק הכדורגל שצבר פופולריות בקיסרות הגרמנית. בין יולי 1892 ליוני 1896 שיחק כחלוץ בקבוצת "BFC Germania 1888" . לקראת סיום לימודיו, כאשר שב לבלגרד הביא עמו כדור כדורגל במטרה לעניין בני נוער במשחק. הוא הצטרף למועדון הספורט "סוקו" , וב-12 במאי 1896 ייסד בו את מחלקת הכדורגל. ב-14 במאי ארגן את משחק הכדורגל הראשון בסרביה, אשר נערך סמוך למגדל נבוישה בבלגרד ובו גם השתתף, ומועד זה נחשב לתאריך ייסוד ענף הכדורגל במדינה.

שלוש שנים מאוחר יותר הציע בולי להקים את המועדון הראשון למשחקי כדור בסרביה, ובהמשך במימונו הוקם מגרש הכדורגל הראשון בסרביה. בהמשך, השתלב בעסקים המשפחתיים. במהלך מלחמת העולם השנייה לאחר הפלישה ליוגוסלביה והכרעת הממלכה, החלו רדיפות היהודים, ובמרכזם רדיפת יהודי בלגרד. הוגו בולי נשלח לעבודות כפייה ובהמשך באוקטובר 1941 נורה למוות במחנה הריכוז טופובסקה שופה. התאריך המדויק באוקטובר בו נרצח אינו ידוע. בולי היה נשוי פעמיים. נישואיו הראשונים היו לילנה לבית לוי (1883–1936) וב-1904 נולד לזוג בן בשם ידידיה-אדי. נישואיו השניים היו לפולה-פאולה בולי לבית רכניצר ילידת ביחאץ', אשר שרדה את השואה עלתה לישראל והתגוררה בנתניה.

ב-2021, ביום השנה ה-125 לייסוד ענף הכדורגל בסרביה, נחנכה בבלגרד אנדרטה לזכרו של הוגו בולי ולציון המשחק ההיסטורי.

## קישורים חיצוניים

* פרופיל, באתר worldfootball.net
* הוגו בולי, במאגר קרבנות השואה באתר יד ושם 
* Gründung des ältesten noch existierenden deutschen Fussball-Vereins, באתר tempelhoferfeld.info 

## הערות שוליים

קטגוריה:יהדות בלגרד: אישים
קטגוריה:ספורטאים יהודים סרבים
קטגוריה:כדורגלנים סרבים
קטגוריה:כדורגלנים יהודים
קטגוריה:בלגרד: כדורגלנים
קטגוריה:יהודים בשואה: יוגוסלביה
קטגוריה:יהודים בשואה: סרביה
קטגוריה:ספורטאים שנספו בשואה
קטגוריה:ילידי 1875
קטגוריה:נפטרים ב-1941
פלטפורמה כשירות

**פלטפורמה כשירות** (באנגלית: **Platform as a Service** ובראשי תיבות: **PaaS**) היא קטגוריה של שירותי מחשוב ענן שעיקרה הוא לספק ללקוחות (לרוב מפתחי תוכנה) שירותי ענן, ובכך לאפשר להם להתמקד בפיתוח הפרויקט הספציפי שלהם ללא המורכבות של בנייה ותחזוקה של התשתית הקשורה בדרך כלל לפיתוח והשקה של האפליקציות.

השירותים אותם מקבל הלקוח מספקית הפלטפורמה כשירות הם: שירותי רשת, שרתים, אחסון, וירטואליזציה, מערכת הפעלה, תווכה (תוכנה המחברת בין מספר רכיבי תוכנה או יישומים) וזמן ריצה.

ישנם מספר סוגים של פלטפורמה כשירות: ציבורי (ענן שמשאביו משותפים לכמה משתמשים באינטרנט), פרטי (תשתית ענן הנמצאת בשימוש ארגון אחד בלבד) והיברידי (שילוב של השניים). PaaS נועדה במקור ליישומים בשירותי ענן ציבורי, לפני שהתרחבה לאפשרויות פרטיות והיברידיות.

ישנם סוגים שונים של ספקיות פלטפורמה כשירות. כולן מציעות אירוח יישומים וסביבת פריסה, יחד עם שירותים משולבים שונים, אך מציעות רמות שונות של תחזוקה וסילומיות (scalability - יכולת להתמודד עם כמות הולכת וגדלה של עבודה). הספקיות המרכזיות, נכון לאוקטובר 2022, הן AWS, הרוקו, ורד האט.

## יתרונות וחסרונות
יתרונות הפלטפורמה כשירות הם בעיקר בכך שמורכבות התכנות מופחתת באופן משמעותי; הפיתוח הכולל של היישום נעשה יעיל יותר, מכיוון שיש לו משאבי תשתית מובנים/מתקדמים, ובכך גם תחזוקת היישום ושיפורו נעשים קלים יותר.

יתרון נוסף הוא שתחזוקת התשתית עוברת לגורם מקצועי ואמין, מאחר שספקיות הפלטפורמה כשירות הן חברות בעלות מומחיות בנושא זה, בוודאי לעומת צוות מפתחים ממוצע. כתוצאה מכך, שימוש בספקית פלטפורמה כשירות מביא לרוב גם להפחתת עלויות.

בנוסף, העובדה שהתשתיות מנוהלות על ידי חברה חיצונית, מאפשרים לפרויקט לגדול, לקטון או להשתנות בהתאם לדרישות שונות, מבלי שהלקוח נדרש להתאים עצמו לכך. כך למשל, אם הלקוח מצפה לשימוש רחב יותר או שונה ביישום שהוא מפתח בתקופה מסוימת, למשל בתקופת החגים, הוא אינו נדרש לתחזק זאת לאורך כל השנה, אלא רק לפנות לספקית הפלטפורמה כשירות בעניין זה.

חסרונות הפלטפורמה כשירות, כפי שצוטטו על ידי משתמשים שונים בשירות, כוללים תמחור יקר יותר ככל שהיקפי השימוש נעשים גדולים יותר, היעדר תכונות תפעוליות, שליטה מופחתת (ביצועי המוצר של הלקוח תלויים במידה רבה בספקית ה-PaaS), וקשיים של מערכות ניתוב תעבורה.

בנוסף, מעבר בין ספקית פלטפורמה כשירות אחת לאחרת נחשב ליקר ומסובך, כך שאם הספקית כבר אינה עומדת בדרישות הפרויקט, המעבר לספקית מתחרה כרוך בעלויות משמעותיות. עם זאת, במדינות שונות קיימת רגולציה תומכת-תחרות הנועדה לאפשר זרימה חופשית יותר בין ספקיות.

## ההבדלים בין פלטפורמה כשירות לבין תוכנה כשירות ותשתית כשירות
ההבדל בין פלטפורמה כשירות לתוכנה כשירות (SaaS) ולתשתית כשירות (IaaS) מתבטא בסוגי השירותים המתבצעים על ידי ספקית שירותי הענן. כך, בתוכנה כשירות כלל השירותים, כולל התוכנה עצמה, נמצאים בענן (למשל, תוכנת ג'ימייל אינה מותקנת על המחשב האישי, אלא הלקוחות ניגשים אליה בצורה מקוונת). לעומת זאת, בתשתית כשירות השירותים הניתנים על ידי ספקית הענן הם שירותי רשת, אחסון ענן, שרתים ו-וירטואליזציה בלבד. פלטפורמה כשירות למעשה נמצאת בין השתיים האמורות, כיוון שבנוסף ל-תשתית כשירות, כוללת גם מערכת הפעלה, תווכה וזמן ריצה.

עם תשתית כשירות, המשתמש עודנו נדרש לנהל את השרת, בעוד שעם PaaS ניהול השרת נעשה על ידי הספקית.

## הערות שוליים

קטגוריה:מחשוב ענן
קטגוריה:מודלים עסקיים
הנס אגנרסון

**הנס אגנרסון** (בפארואזית: **Hannes Agnarsson**; נולד ב־26 בפברואר 1999) הוא כדורגלן פארואזי המשחק בעמדות הקיצוני והקשר במועדון B36 טורסהאבן ובנבחרת איי פארו.

## קריירת מועדונים
משנת 2016 שיחק אגנרסון במדי הקבוצה הבוגרת של המועדון B36 טורסהאבן, ועד שנת 2021 הבקיע לזכותו 11 שערים ב־82 משחקים. בשנת 2022 חתם במועדון HIK  מהליגה הדנית השנייה ורשם בו 11 הופעות. לאחר מכן הושאל בחזרה למועדון B36 טורסהאבן.

## קריירה בין־לאומית
אגנרסון שיחק בצעירותו בנבחרות הצעירות של איי פארו.

ב־9 באוקטובר 2021 ערך את הופעתו הראשונה במדי הקבוצה הבוגרת כאשר עלה כמחליף בדקה ה־68 בהפסד 0–2 ל במסגרת מוקדמות מונדיאל 2022.

## הערות שוליים

## קישורים חיצוניים

קטגוריה:כדורגלנים פארואזים
קטגוריה:קשרי כדורגל פארואזים
קטגוריה:כדורגלני B36 טורסהאבן
קטגוריה:כדורגלני נבחרת איי פארו
קטגוריה:ילידי 1999
עיזאת א-רישק

**עיזאת מוחמד אל-רישק** (בערבית: **عزت الرشق**, תעתיק מדויק: **עזת אלרשק**; נולד ב-17 ביולי 1960) הוא פוליטיקאי פלסטיני יליד חברון, חבר הלשכה המדינית של חמאס וראש המשרד ליחסים ערבים ואיסלאמיים של חמאס.

## פעילות
בצעירותו הוא היה פעיל בתנועה האסלאמית הפלסטינית, והשתתף בהקמת גוש אל-חק האיסלאמי והליגה האסלאמית לסטודנטים פלסטיניים באוניברסיטת כווית.

בהמשך קודם ומונה לחבר המזכירות הכללית של ועידת המפלגות הערביות וחבר בחבר הנאמנים של קרן אלקודס הבין-לאומית.

הוא מדור המייסדים של חמאס, וחבר הלשכה המדינית של חמאס מאז הקמתה והיה אחראי על התחום הפלסטיני במגזין החברה הכוויתית בין 1986–1991.

הוא היגר לכווית ב-1967 לאחר מלחמת ששת הימים, ונשאר שם עד פרוץ מלחמת המפרץ ב-1990, אז הוא עזב את כווית לירדן ונשאר שם עד לגירושו ב-1999.

הוא נעצר בירדן בקשר לתפקידו בחמאס בשנת 1996. הוא נעצר שוב בסוף 1999, כאשר גורש עם מספר מנהיגי חמאס, ח'אלד משעל, איבראהים ע'ושה וסאמי ח'אטר לדוחה בירת קטר.

א-רישק התגורר בדוחה עד תחילת 2001, אז עזב לסוריה ושהה שם עד ינואר 2012, אז חזר לדוחה. הוא נטל על עצמו כמה תחומי אחריות מנהיגותיים בתנועה, ובראשן תיק התקשורת, ועמד בראש ועדת הבחירות העליונה של חמאס, שפיקחה על השתתפות התנועה בבחירות 2006.

## חיים אישיים
עיזאת א-רישק נשוי, יש לו ארבעה ילדים, והוא בעל תואר ראשון במדעי המדינה מאוניברסיטת כווית .

## קישורים חיצוניים
* 
* 

## הערות שוליים

קטגוריה:חברי הלשכה המדינית של חמאס
קטגוריה:הסכסוך הישראלי-פלסטיני: אישים
קטגוריה:פלסטינים שנולדו ב-1960
העכביש והזבוב

**העכביש והזבוב** (באנגלית: **The Spider And The Fly**) הוא סרט הנפשה קצר אמריקאי מסדרת הסרטים "סימפוניות טיפשיות", אשר הופץ בשנת 1931.

## עלילה
מטבח מלא בזבובים. עכביש מתעורר ומנגן ברשתו כמו נבל, מושך זוג מהם; הנקבה לכודה, והזכר מזמן את הפרשים, שמגיעים רכובים על דבורים, רוכבים על פרפרים להטיל פצצות פלפל, יורה בקבוקי שמפניה, ובסופו של דבר מבעיר את הרשת ותופס את העכביש על נייר זבוב כשהוא נופל.

## ביקורות
Motion Picture Herald (19 בדצמבר 1931): "פסגת אנימציה: מעולם מניסיונו לא ראה המבקר הזה סרט מצויר יותר חדשני, חכם או משעשע יותר, מאשר הסרט הזה של סימפוניות טיפשיות של וולט דיסני. קהל פתיחת ערב בקריטריון של ניו יורק פרץ בסערה של מחיאות כפיים בהקרנתו. מסקנה, ובכן, המספר הכי יוצא דופן היה ראוי לכך. כאשר אהובת הזבוב כלואה בקורי העכביש, הצבא, על כנפיים, רכובים על זבובי סוסים עם סיכות לרמחים ועם זבובי דרקון הפועלים כמטוסי הפצצה. עשרות רישומים חדשים וחכמים להפליא ורעיונות מקוריים משולבים בנושא האנימציה החכם הזה. בשום פנים ואופן שיחק אותו, והקהל ידבר על זה במשך שבוע".

הסרט היומי (20 בדצמבר 1931): "נוקאאוט. הסרט המצויר הזה של דיסני הוא אחד הטובים ביותר שהגיעו בירחים. לרעיון בסיסי, ביצוע גאוני וליווי סאונד וליווי מוזיקלי יעיל, קשה לנצח אותו. הוא מציג להקת זבובים, וזוג ציפורי אהבה עפות פנימה במיוחד, מרחיקים את עצמם במטבח. עכביש רשע מפתה זבוב גברת לרשת שלו, ואז גיבורה ממהר להצילה, לבסוף הוא קורא לעזרתם של כל צבא הזבובים, שמנצח את העכביש. הסרט לא יכול לפספס עם אף קהל ."

## מדיה ביתית
הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטים על עכבישים
קטגוריה:סרטי 1931
קטגוריה:סרטי שחור-לבן אמריקאיים
לייף פרסון

**לייף גוסטב וילי פרסון** (בשוודית: **Leif Gustav Willy Persson**; נולד ב-12 במרץ 1945) הוא קרימינולוג וסופר שוודי. התפרסם בשל ספרי הפשע הרבים שכתב, והדמויות הספרותיות המגוונות שמופיעות בהם.

## ביוגרפיה
פרסון נולד בסטוקהולם ב-12 במרץ 1945 לגוסטב ומרגיט פרסון. לאחר סיום לימודיו הצטרף למשטרת שוודיה. שמו עלה לכותרות ב-1977 בעקבות מעצרה של דוריס הופ (Doris Hopp), סרסורית מובילה בסטוקהולם. זמן קצר לאחר המעצר, פרסם העיתון דגנס ניהטר מכתב ששלח מפקד המשטרה קרל פרסון לראש הממשלה אולוף פלמה. במכתב נטען כי בין הפוקדים הקבועים של רשת בתי הבושת שניהלה הופ, נמנה שר המשפטים לנארט גייר. הדיווח הוביל לסערה ציבורית גדולה בשוודיה, שאף גרמה לסגירת העיתון דגנס ניהטר לתקופה קצרה. במשטרה נערכה חקירה פנימית שבסופה התגלה כי מי שהדליף לעיתון את המכתב היה לייף פרסון. הוא סולק מהמשטרה ושקל להתאבד, אולם התקבל כמרצה אורח לקרימינולוגיה באוניברסיטת סטוקהולם. לאחר מכן הוא מונה כיועץ עבור המשטרה השוודית.

במקביל לפעילותו המקצועית, החל פרסון בקריירת כתיבה ענפה, וכתב ספרי מחקר רבים לצד רומנים משטרתיים ובלשיים שהפכו אותו לאישיות מוכרת בכל רחבי שוודיה. הוא החל להופיע באופן קבוע בתוכניות טלוויזיה שוודיות העוסקות בפשיעה. הוא ידוע בשוודיה לעיתים קרובות פשוט בכינוי "GW".

## כתיבתו
פרסון ידוע בעיקר בזכות ספרי המתח המשטרתיים שכתב. בספריו ישנן מספר דמויות בולטות שחוזרות על עצמן לעיתים קרובות. הדמות המוכרת ביותר שלו היא אוורט בקסטרום - בלש במחלק הרצח של משטרת שוודיה. בניגוד למקובל בספרות בלשים, דמותו של בקסטרום היא דמות של אנטי-גיבור מובהק. הוא יהיר, אנוכי, גזען, שוביניסט, הומופוב שתיין, ומשתדל לנצל את תפקידו במשטרה כדי להרוויח טובות הנאה. עם זאת, הוא ניחן באינטואיציה חדה שעוזרת לו לפענח מקרי פשע מורכבים. שלושה מספריו של פרסון עוסקים ישירות בדמותו של בקסטרום, ושניים מהם אף תורגמו לעברית. ב-2015 שודרה סדרת הדרמה האמריקנית "בקסטרום" אשר מבוססת על ספריו של פרסון. את בקסטרום גילם בסדרה ריין וילסון. בניגוד למתואר בספרים, עלילת הסדרה מתרחשת בפורטלנד, אורגון ולא בשוודיה. ב-2020 שודרה בשוודיה מיני-סדרה בשם "בקסטרום" בה גילם של ברגקוויסט את דמותו של בקסטרום.

אף על פי שברחבי העולם התפרסמה בעיקר דמותו של בקסטרום, בשוודיה עצמה מוכרת יותר דמות אחרת פרי עטו: הבלשית אנה הולט. הולט מופיעה לא רק בספריו של פרסון, אלא גם בספריו של חברו לעט יאן גויו. דמותה הופיעה פעמים רבות בסרטים ובסדרות טלוויזיה שוודיות, תמיד בגילומה של פטרה נילסן.

דמויות מוכרות נוספות פרי עטו הם הבלש יאן לווין (אשר מנהל רומן עם הולט) וצמד הבלשים החברים יארנברג ויוהנסון. ב-1984 הופיעו דמויותיהם בסרט בשם "האיש ממיורקה", בו סוון וולטר מגלם את יארנברג, ותומאס פון ברומסן מגלם את יוהנסון. כמו כן עומדות דמויותיהם במרכזן של שתי סדרות טלוויזיה שוודיות: En pilgrims död (2013), ו-Den fjärde mannen (2014). בשתי הסדרות גולם יארנברג בידי פטר סוונסון ויוהנסון בידי רולף לאסגורד. בשתי הסדרות הופיע גם בקסטרום כדמות משנה בגילומו של קלאס מאלמברג.

## ספריו שתורגמו לעברית
* **[[הרצח של לינדה]]**, עברית: נעמה בן דור, דני ספרים, 2015.
* **[[רצח בראשי תיבות]]**, עברית: שרה ריפין, דני ספרים, 2016.

## קישורים חיצוניים

* 

קטגוריה:קרימינולוגים
קטגוריה:סופרים שוודים
קטגוריה:שוודים שנולדו ב-1945
שאול פטאי

**שאול גוסטב פריידיש פטאי** (בהונגרית: **Patai Saul Frigyes Gusztáv**; 2 באוגוסט 1918 – 30 באוגוסט 1998) היה כימאי אורגני ישראלי ופרופסור אמריטוס במחלקה לכימיה אורגנית ב. מאבות חקר הכימיה האורגנית-פיזיקלית בישראל.

## ביוגרפיה
פטאי נולד בבודפשט בירת הונגריה, לקראת סוף מלחמת העולם הראשונה. הוא בנם הצעיר של איש הספרות הציוני יוסף פטאי ושל עדית פטאי (לבית אהרנפלד), שהייתה אף היא משוררת וסופרת.

בבית המשפחה דיברו בעברית כדי להתכונן לעלייה לארץ ישראל. בצעירותו עסק פטאי מעת לעת במלאכת העריכה הספרותית, כמעין שוליה של אביו, וכישורים אלה שרכש כבר אז ילוו אותו לימים בעשייתו האקדמית.

בראשית שנות ה-30 עלתה משפחתו לארץ ישראל, אך הוא עצמו נשאר בבודפשט לצורך תחילת לימודיו, ובשנת 1936 החל בלימודי כימיה ופיזיקה באוניברסיטה בבודפשט. לבסוף עלה גם הוא, והמשיך את לימודיו באוניברסיטה העברית בירושלים. את התואר השני בכימיה פיזיקלית סיים ב-1941, בהנחיית פרופ' לדיסלאוס פרקש.

בשנים 1938–1947 היה חבר פעיל בארגון ההגנה, ובמהלך מלחמת העצמאות שירת בחיל המדע.

את לימודי הדוקטורט בכימיה עשה באוניברסיטה העברית בירושלים בהנחיית משה ויצמן, אחיו של חיים ויצמן, והשלימם ב-1947. ב-1950 הצטרף לסגל המחלקה לכימיה אורגנית כחבר סגל בדרגת מרצה, וב-1953 הועלה לדרגת מרצה בכיר. בשנים 1954–1956 וכן 1960, עשה את השתלמות הבתר-דוקטורט ביוניברסיטי קולג' לונדון בהנחיית פרופ' כריסטופר קלק אינגולד , מאבות הכימיה האורגנית המודרנית.

ב-1957 הועלה לדרגת פרופסור חבר, וב-1970 היה לפרופסור מן המניין. בשנה שלאחר מכן מונה ליו"ר הראשון של המכון לכימיה, וכיהן בתפקיד זה עד 1975. כמו כן כיהן כסגן דקאן הפקולטה למתמטיקה ומדעים, כיו"ר מכון מרטין בובר לחינוך מבוגרים ובתפקידים מנהלתיים שונים בתחום ההוראה באוניברסיטה. כיהן כפרופסור אורח במוסדות בשווייץ, יפן וניו זילנד.

בשנת 1979 היה פטאי מיוזמי תוכנית תלפיות לצד עמיתיו הפרופסורים פליקס דותן ושאול יציב. בשנת 1980 הוענק לו אות הנשיא למתנדב "על תרומתו הרבה בהתנדבות לפיתוח אמצעי לחימה והדרכה בצה"ל".

נפטר ב-30 באוגוסט 1988 בגיל 80 בירושלים, ונקבר בבית העלמין הר המנוחות בעיר .

## מחקר
מחקרו של פטאי התמקד במנגנונים של תגובות אורגניות ובפרט בקונדנסציית קרבוניל-מתילן. כמו כן, חקר את הפירוליזה של סוכרים ותגובות במצב מוצק.

מלבד אלה, עמל במשך 35 שנותיו האחרונות על יצירתה של סדרת הספרים *The Chemistry of Functional Groups* שנחשבת לאחד מהישגיו המשמעותיים, באשר היה מעורב בעריכה ובכתיבה של 99 הכרכים הראשונים בה. בנוסף, כתב שני ספרי כימיה אורגנית בשפה העברית. על פעילותו הענפה כעורך זכה בפרס בובליק לשנת 1995.

במרוצת השנים כתב למעלה מ-130 מאמרים, והנחה עשרות תלמידי מחקר. עם תלמידיו לאורך השנים נמנים הפרופסורים צבי רפופורט, אמנון יוגב ואברהם פצ'ורניק.

## חיים אישיים
בשנת 1944 נישא פטאי לליזל לבית שנר, לה היה נשוי עד יום מותו. הם היו הורים לבת, אירית, ולבן, מיכאל, שנפטר בגיל 17 ועל שמו הוקמה קרן מלגות.

אחיו הגדולים ממנו הם האנתרופולוג רפאל פטאי והמשוררת והסופרת חוה קויגן-פטאי.

## לקריאה נוספת




קטגוריה:כימאים ישראלים
קטגוריה:ישראלים ילידי הונגריה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כימיה
קטגוריה:מחברי ספרי לימוד ישראלים
קטגוריה:יהדות בודפשט
קטגוריה:בודפשט: אישים
קטגוריה:מעוטרי אות הנשיא להתנדבות
קטגוריה:משפחת פטאי
קטגוריה:יהודים הקבורים בהר המנוחות
קטגוריה:ישראלים שנולדו ב-1918
קטגוריה:ישראלים שנפטרו ב-1998
הצופה (סדרת טלוויזיה)

**הצופה** (באנגלית: **The Watcher**) היא סדרת טלוויזיה אמריקאית מסוג מותחן שנוצרה על ידי ראיין מרפי ואיאן ברנן עבור נטפליקס. הסדרה עוקבת אחר סיפורו של זוג נשוי, שלאחר שעברו לבית חלומותיהם בווסטפילד , ניו ג'רזי, מוטרדים על ידי מכתבים חתומים בידי סטוקר המכנה את עצמו בשם "הצופה" (The Watcher). הבכורה הייתה ב-13 באוקטובר 2022. הסדרה מבוססת ברפרוף על סיפור אמיתי שמפורט בכתבה משנת 2018 שנכתבה על ידי ריבס וידמן במגזין ניו יורק.

השיר Hopelessly Devoted to You של אוליביה ניוטון-ג'ון מהסרט "גריז" (1978) הופיע בסדרה ובקדימונים.

בנובמבר 2022 נטפליקס הודיעה שהסדרה תחודש לעונה שנייה.
## שחקנים ודמויות
* נעמי ווטס בתור נורה ברנוק
* בובי קנאבלי בתור דין ברנוק
* איזבל גרוויט בתור אלי ברנוק
* לוק דייוויד בלום בתור קרטר ברנוק
* ג'ניפר קולידג' בתור קארן קלהון
* מרגו מרטינדייל בתור מורין / מו
* ריצ'רד קיינד בתור מיץ'
* מיה פארו בתור פרל ווינסלו
* טרי קיני בתור ג'ספר ווינסלו
* כריסטופר מקדונלד בתור הבלש רורק צ'מברלנד
* נומה דומז'וני בתפקיד תיאודורה בירץ'
* ג'ו מנטלו בתור ויליאם "ביל" וובסטר / ג'ון גראף
* הנרי האנטר הול בתור דקוטה

## פרסים ומועמדויות

## קישורים חיצוניים

## הערות שוליים

קטגוריה:סדרות טלוויזיה על משפחות
קטגוריה:סדרות דרמת אימה
קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2022
הרצח של לינדה

**הרצח של לינדה** (במקור השוודי נקרא: **Linda – som i Lindamordet**) הוא ספר בלשים מאת הסופר השוודי לייף פרסון. זהו הספר הראשון המוקדש כולו לדמותו של הבלש הספרותי אוורט בקסטרום.

הספר יצא לאור בשוודיה ב-2005, ותורגם לעברית בידי נעמה בן דור בשנת 2015.

## עלילה
בעיר וקשה נרצחת שוטרת צעירה בשם לינדה ואלין. הממצאים בזירה מראים שלינדה נאנסה ועונתה באכזריות לפני שנחנקה באמצעות עניבה. אוורט בקסטרום - בלש במחלק הרצח של משטרת שוודיה, נשלח לווקשה במטרה לפתור את המקרה ולהביא את הרוצח לדין. בקסטרום הוא אנטי-גיבור מובהק, הוא יהיר, אנוכי, גזען, שוביניסט, הומופוב ושתיין. הוא מסכים לקבל על עצמו את המשימה בעיקר מתוך ציפייה לבלות חופשת קיץ נעימה בווקשה על חשבון משלם המיסים. המשימה נראית בתחילה כפשוטה, הד.נ.א של הרוצח נמצא במספר מקומות ברחבי דירתה של הנרצחת. בקסטרום מחליט לבדוק את הד.נ.א. של כל האנשים הקרובים ללינדה, ואם יש צורך בכך, של וקשה כולה, עד שתימצא התאמה. הוא ממשיך לדבוק בקו חקירה זה אף על פי שהוא אינו מניב תוצאות. בסופו של דבר, לאחר חקירה משטרתית קפדנית (שמנוהלת בעיקר בידי אנשי צוותו של בקסטרום), הרוצח נלכד.

זהו הספר הראשון פרי עטו של פרסון המוקדש כולו לדמותו של בקסטרום (שכבר הופיעה כדמות משנה בספרים קודמים). בספר מופיעות גם דמויות ידועות נוספות פרי עטו של פרסון, ביניהן: הבלשית אנה הולט, הבלש יאן לווין, וצמד הבלשים יארנברג ויוהנסון.

## ביקורת
הספר ספג ביקורת חיובית מאוד בשוודיה, ותורגם לשפות רבות, ביניהן עברית (התרגום העברי נעשה על פי התרגום האנגלי).

הוריה של נערה בת 18 אשר נרצחה בארברו ב-1998, טענו שפרסון כתב את ספרו בהשראת חקירת הרצח של בתם. פרסון הכחיש את הטענה. כמו כן נטען כי פרסון השתמש במסמכים מסווגים מאותו תיק חקירה במהלך כתיבת ספרו. פרסון הכחיש את ההאשמות ודרש שהן יבדקו בידי משטרת שוודיה. בהוראת שר המשפטים אנדרס איגמן הוחלט שלא לקיים חקירה ראשונית בנושא.

## הערות שוליים

קטגוריה:ספרות שוודית
קטגוריה:ספרי 2005